**ORDIN nr….**

**privind aprobarea tarifelor pentru eliberarea de către Oficiul Național al Registrului Comerțului și oficiile registrului comerțului de pe lângă tribunale de copii ale Buletinului procedurilor de insolvență, copii certificate ale actelor de procedură publicate, pentru furnizarea de informații din Buletinul procedurilor de insolvență**

**Ministrul Justiției,**

Având în vedere prevederile art.3 alin.(1) și art.92 alin.(5) din Legea nr.151/2015 privind procedura insolvenței persoanelor fizice,

Având în vedere prevederile art.5 pct.6 din Legea nr.85/2014 privind procedurile de prevenire a insolvenței și de insolvență, cu modificările și completările ulterioare,

Potrivit art.II din Legea nr.149/2004 pentru modificarea și completarea Legii nr.64/1995 privind procedura reorganizării judiciare și a falimentului, precum și a altor acte normative cu incidență asupra acestei proceduri,

În temeiul art. 45 alin.(3) din Hotărârea Guvernului nr.419/2017 pentru aprobarea Normelor metodologice de aplicare a Legii nr.151/2015 privind procedura insolvenței persoanelor fizice,

În temeiul art.12 alin.(4) și art.15 din Hotărârea Guvernului nr.460/2005 privind conținutul, etapele, condițiile de finanțare, publicare și distribuire a Buletinului procedurilor de reorganizare judiciară și faliment,

În temeiul prevederilor art.13 și art.36 din Hotărârea Guvernului nr. 652/2009 privind organizarea și funcționarea Ministerului Justiției, cu modificările și completările ulterioare,

Emite următorul:

**ORDIN**

**Art. 1** - Se aprobă tariful pentru eliberarea de către Oficiul Național al Registrului Comerțului și oficiile registrului comerțului de pe lângă tribunale de copii ale Buletinului procedurilor de insolvenţă, inclusiv de copii ale Secţiunii “Debitori – persoane fizice cu obligaţii ce nu decurg din exploatarea unei întreprinderi” din cadrul Buletinului procedurilor de insolvenţă, prevăzute în anexă, parte integrantă din prezentul ordin.

**Art. 2** - Se aprobă tariful pentru eliberarea de către Oficiul Naţional al Registrului Comerţului şi oficiile registrului comerţului de pe lângă tribunale de copii certificate ale actelor de procedură publicate în Buletinul procedurilor de insolvenţă, inclusiv de copii certificate ale actelor de procedură publicate în Secţiunea “Debitori – persoane fizice cu obligaţii ce nu decurg din exploatarea unei întreprinderi” din cadrul Buletinului procedurilor de insolvenţă, prevăzut în anexă, parte integrantă din prezentul ordin.

**Art. 3** - Se aprobă tariful pentru furnizarea de către Oficiul Naţional al Registrului Comerţului şi oficiile registrului comerţului de pe lângă tribunale de informaţii din Buletinul procedurilor de insolvenţă, inclusiv de informaţii din Secţiunea “Debitori – persoane fizice cu obligaţii ce nu decurg din exploatarea unei întreprinderi” din cadrul Buletinului procedurilor de insolvență, prevăzut în anexă, parte integrantă din prezentul ordin.

**Art. 4** - Tarifele prevăzute la art.1 – 3 se actualizează anual cu rata inflaţiei.

**Art. 5** - (1) Informațiile și documentele prevăzute la art. 1 - 3 din prezentul ordin sunt eliberate cu titlu gratuit autorităților și instituțiilor publice - cu excepția celor finanțate integral din venituri proprii -, instanțelor judecătorești și parchetelor de pe lângă acestea, misiunilor diplomatice acreditate, precum și altor persoane juridice prevăzute de lege.

(2) Oficiul Național al Registrului Comerțului și oficiile registrului comerțului de pe lângă tribunale eliberează jurnaliștilor și reprezentanților mijloacelor de informare în masă cu titlu gratuit, exclusiv în scopul informării opiniei publice, informații punctuale înregistrate în Buletinul procedurilor de insolvență.

(4) Informaţiile eliberate de Oficiul Naţional al Registrului Comerţului şi oficiile registrului comerţului de pe lângă tribunale se furnizează în limba română.

**Art. 6 -** (1) Tariful se poate achita în numerar, prin virament bancar în conturile deschise la Trezoreria Statului şi online, prin portalul de servicii al Oficiului Naţional al Registrului Comerţului, precum și prin intermediul Sistemului naţional electronic de plată online a taxelor şi impozitelor utilizând cardul bancar.

**(**2) În cazul în care se achită o sumă în plus faţă de suma stabilită prin prezentul ordin, tariful se va restitui potrivit dispoziţiilor Legii nr. 207/2015 privind Codul de procedură fiscală, cu modificările şi completările ulterioare.

**Art. 7** - Tarifele prevăzute în anexă se aplică în termen de 30 de zile de la data publicării în Monitorul Oficial, Partea I, a prezentului ordin, dată de la care se abrogă prevederile Ordinului nr. 521/C din 20 februarie 2007 privind aprobarea tarifelor pentru eliberarea de copii de pe Buletinul procedurilor de insolvență, copii certificate de pe actele de procedură publicate și furnizare de informații din Buletinul procedurilor de insolvență, iar pentru procedura insolvenței persoanelor fizice, tariful se aplică de la data intrării în vigoare a Legii nr. 151/2015 privind procedura insolvenței persoanelor fizice, publicată în Monitorul Oficial al României, Partea I, nr. 464 din data de 26 iunie 2015, cu modificările și completările ulterioare.

**Art.8** - Prezentul ordin se publică în Monitorul Oficial al României, Partea I.

**București, ……………..2017**

**Ministrul Justiției,**

**Tudorel Toader**

Nr. …../…………./……..

Prezentul ordin a fost întocmit în 2 exemplare.

Anexa

**Tariful**

**pentru eliberarea de către Oficiul Național al Registrului Comerțului și oficiile registrului comerțului de pe lângă tribunale de copii ale Buletinului procedurilor de insolvență, copii certificate ale actelor de procedură publicate, pentru furnizarea de informații din Buletinul procedurilor de insolvență**

|  |  |  |
| --- | --- | --- |
| **Nr.**  **crt.** | **Denumirea operațiunii** | **Tarif**  **- lei-** |
| 1. | **Cerere eliberare informații**  denumire, forma juridică, codul de identificare fiscală, număr de înregistrare, registrul în care este înregistrată persoana juridică, date de identificare debitor persoană fizică: nume, prenume, domiciliu, date de identificare a administratorului judiciar/lichidatorului judiciar: denumire, forma juridică, codul de identificare fiscală, numărul matricol din Tabloul practicienilor în insolvență; date de identificare administrator procedură/lichidator: denumire, cod identificare fiscală, domiciliu/sediul social, număr de înscriere în Lista administratorilor procedurii şi lichidatorilor pentru procedura insolvenţei persoanelor fizice; alte informaţii: număr şi an dosar, comisia de insolvenţă/instanţa judecătorească, tip procedură de insolvenţă, termene de judecată, numerele de buletin în care sunt publicate acte de procedură, actele de procedură publicate, date de identificare a creditorilor, alte informaţii; | 3 lei/debitor |
| 2. | Cerere eliberare certificat constatator – dacă un act de procedură este sau nu este înregistrat şi publicat în Buletinul procedurilor de insolvenţă / raport istoric despre un debitor (de la deschiderea procedurii de insolvenţă până la data solicitării raportului sau pe anumite perioade); | 30 lei |
| 3. | Cerere eliberare date statistice şi informaţii pentru serii de debitori grupate în funcție de un criteriu x); | 3 lei/ criteriu/debitor |
| 4. | Cerere copii certificate de pe actele de procedură publicate; | 4 + 0,2 lei/pagină certificată |
| 5. | Cerere copii de pe Buletinul Procedurilor de Insolvenţă | 0,2 lei/pagină copie |

|  |  |
| --- | --- |
| x) Pentru serii de debitori grupate în funcție de un criteriu se vor furniza informații privind identificarea debitorului (denumire, număr de înregistrare din registrul în care este înmatriculat/înregistrat, cod unic de înregistrare fiscală, sediul social pentru debitorul persoană juridică, nume/prenume și județ/localitate în care este stabilit domiciliul pentru debitorul persoană fizică) și informația utilizată ca și criteriu de selecție: |  |
| * între 11 – 100 de debitori/creditori: 30%; |  |
| * între 101 – 1000 de debitori/creditori: 60%; |  |
| * peste 1000 de debitori/creditori: 80%. |  |